มันนี่ทูเดย์
ช่วยลูกหนี้น้ำท่วมใต้
4 ก.พ. 2560

ช่วยลูกหนี้น้ำท่วมใต้
น.ส.รื่นวดี สุวรรณมงคล อธิบดีกรมบังคับคดี เปิดเผยถึงผลสรุปการจัดมหกรรมไกล่เกลี่ยชั้นบังคับคดีเพื่อช่วยผู้ประสบภัยน้ำท่วมภาคใต้ 12 จังหวัด ร่วมกับธนาคารไทยพาณิชย์ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และธนาคารออมสิน โดยธนาคารเจ้าหนี้ได้ผ่อนชำระหนี้และของดการบังคับคดีลูกหนี้ที่ประสบภัยน้ำท่วม 238 ราย ทุนทรัพย์ 119.95 ล้านบาท รวมทั้งไกล่เกลี่ยหนี้สำเร็จ 129 ราย ทุนทรัพย์ 67.85 ล้านบาท คิดเป็นความสำเร็จ 76.33%
ถกปัญหาคอร์รัปชั่น
นายสมเกียรติ ตั้งกิจวานิชย์ ประธานสถาบันวิจัยเพื่อการพัฒนาประเทศไทย (ทีดีอาร์ไอ) เปิดเผยว่า ทีดีอาร์ไอร่วมกับสำนักงานกองทุนสนับสนุนการวิจัย (สกว.) จัดงานแถลงข่าว “ปัญหาและทางออกกรณีดัชนีการรับรู้ด้านคอร์รัปชัน (CPI) ไทย” ในวันจันทร์ที่ 6 ก.พ.นี้ เวลา 09.00 น. ที่ สกว.